കുഞ്ഞിനെ ദത്ത് നല്കിയ സംഭവം: അനുപമയുടെ മൊഴി വനിതാ കമീഷന് രേഖപ്പെടുത്തി സതീദേവിക്ക് മുമ്ബ് നല്കിയ പരാതിയില് യാതൊരു നടപടിയും ഉണ്ടായില്ലെന്ന് അനുപമ തിരുവനന്തപുരം: അമ്മ അറിയാതെ കുഞ്ഞിനെ ദത്ത് നല്കിയ സംഭവത്തില് അനുപമയുടെ മൊഴി സംസ്ഥാന വനിതാ കമീഷന് രേഖപ്പെടുത്തി. എതിര് കക്ഷികള് കമീഷന് മുമ്ബാകെ മൊഴി നല്കാന് ഹാജരായില്ല. കോടതിയില് കേസ് നടക്കുന്നതിനാല് ഹാജരാകാന് സാധിക്കില്ലെന്നാണ് കത്തിലൂടെ അറിയിച്ചിട്ടുള്ളതെന്നും അനുപമ പറഞ്ഞു. പരാതിയില് വനിതാ കമീഷന്റെ നടപടികള് നല്ല രീതിയിലാണ് പുരോഗമിക്കുന്നത്. പി. സതീദേവിക്ക് മുമ്ബ് പരാതി നല്കിയിരുന്നു. എന്നാല്, ആ പരാതിയില് യാതൊരു നടപടിയും ഉണ്ടായില്ലെന്നും അനുപമ ചൂണ്ടിക്കാട്ടി. എഫ്.ഐ.ആര് രജിസ്റ്റര് ചെയ്തെങ്കിലും പൊലീസ് ഇതുവരെ മൊഴി രേഖപ്പെടുത്തിയിട്ടില്ല. ഈ വിഷയത്തില് എന്ത് പുരോഗതി ഉണ്ടായെന്ന് അറിയില്ല. ആരോപണം നേരിടുന്നവരെ പദവികളില് നിന്ന് മാറ്റി നിര്ത്തി അന്വേഷണം നടത്തണം. അല്ലെങ്കില് പ്രത്യക്ഷ സമരവുമായി മുന്നോട്ടു പോകേണ്ടി വരുമെന്നും അനുപമ വ്യക്തമാക്കി. Stories you may Like